NanoGUNE

CIC nanoGUNE irabazi-asmorik gabeko ikerketa-zentro bat da, Donostiako (Gipuzkoa) Tolosa hiribidean kokatua, nanozientziaren eta nanoteknologiaren ezagutzaren mugan jarduten duena. 2009an sortu zen, ikerketa-zentro kooperatibo gisa, Eusko Jaurlaritzaren laguntzarekin, eta zentro kontsolidatu izendatu zuen Espainiako Hezkuntza eta Zientzia Ministerioak 2010ean.
"Txikitasunaren erronka handia" esaldiarekin laburbiltzen du Jose Maria Pitarke ikerketa-zentroko zuzendariak nanoGUNEren filosofia. Ikerketa-zentroaren helburua da nanozientziaren eta nanoteknologiaren alorreko ikerketa sustatzea eta koordinatzea, nanoteknologian oinarritutako industria garatzeko eta teknologia-transferentzia sustatzeko.

Hainbat arlotako ikerketa-taldeak ditu: nanomagnetismoa, nanooptika, automihiztadura, nanobiomekanika, nanogailuak, mikroskopia elektronikoa, nanomaterialak, teoria eta nanoirudia.

Punta-puntako azpiegiturak ditu 6.200 m2-ko eraikinean. Besteak beste, 300 m2-ko areto zuria du, eta 15 laborategi ultrasentikor.

Hauek dira CIC nanoGUNEren gaur egungo bazkideak: DIPC, UPV/EHU, Tecnalia, IK4, Gipuzkoako Foru Aldundia, CAF, Petronor eta IKOR.«CAF, Petronor eta IKOR, CIC nanoGUNEko bazkide gaurdanik», Euskadi+innova, 2015-16-18

2014ko abenduaren 13an jakin zenez, CTECHnano enpresa sortu zuen CIC nanoGUNEk.«CTECHnano enpresa sortu du CIC Nanogunek», Berria, 2014-12-13

 Erreferentziak 
 «CAF, Petronor eta IKOR, CIC nanoGUNEko bazkide gaurdanik», Euskadi+innova, 2015-16-18
 «CTECHnano enpresa sortu du CIC Nanogunek», Berria, 2014-12-13

 Ikus, gainera 
 Ikerbasque

 Kanpo estekak 
 nanoGUNEren webgunea 
 nanoGUNE ezagutu. Teknopolis. EITB.com 
 ETPN (Nanomedicine European Technology Platform) 
 Nanozientzia-masterra 
 nfo12 nazioarteko konferentzia 
 imagineNano 2015 nazioarteko konferentzia 
 CIC Network
 Innobasque

Kategoria:Euskal Herriko zientzia erakundeak
Kategoria:Donostiako ekonomia
Kategoria:Nanoteknologia
Kategoria:Ibaetako eraikinak
Kategoria:Fisika ikertegiak
Kategoria:Ibaetako campusa